
Text rozhodnutia
Súd: Krajský súd Bratislava Spisová značka: 8Sd/50/2012 Identifikačné číslo súdneho spisu: 1012201784 Dátum vydania rozhodnutia: 02. 05. 2016 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2016:1012201784.6 Opravné uznesenie Krajský súd v Bratislave v právnej veci navrhovateľa: B.. B. Č., R. Q. XXXX/X, XXX XX R., Q. D. &. D., E.. E..A..O.., R.Ú. X, XXX XX R., proti odporkyni: Sociálna poisťovňa ústredie - Bratislava, so sídlom Ul. 29. augusta 8, 813 63 Bratislava, o preskúmanie rozhodnutia odporkyne č. XXX. XXX XXXX 0 zo dňa 18.07.2012, takto r o z h o d o l : Súd opravuje výrok rozsudku Krajského súdu v Bratislave č. k. 8Sd/50/2012 zo dňa 05.01.2016 tak, že dátum napadnutého rozhodnutia odporkyne číslo XXX XXX XXXX X správne znie: „18. júla 2012.“ o d ô v o d n e n i e : Súd dňa 05.01.2016 rozhodol rozsudkom č. k. 8Sd/50/2012-116 tak, že napadnuté rozhodnutie odporkyne č. XXX XXX XXXX X zo dňa 18. júla, 19. septembra 2012 a 10. marca 2014 zrušil podľa § 250 j ods. 2 písm. a), c), d) O.s.p. a vrátil odporcovi na ďalšie konanie. Najvyšší súd Slovenskej republiky vrátil tunajšiemu súdu dňa 09.03.2016 spis bez rozhodnutia o odvolaní, pretože vo výroku napadnutého rozsudku absentuje uvedenie roku vydania jedného z napadnutých rozhodnutí odporkyne - 18. júla, pričom správne malo byť uvedené 18. júla 2012. Podľa ust. § 164 zákona č. 99/1963 Občianskeho súdneho poriadku v znení neskorších predpisov, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Vzhľadom na vyššie uvedené skutočnosti, pri aplikácii citovanej právnej normy súd vydal uznesenie a vykonal opravu výroku rozsudku tunajšieho súdu č. k. 8Sd/50/2012-116 zo dňa 05.01.2016 tak, ako to vyplýva z výroku tohto rozhodnutia z dôvodu, že pri písomnom vyhotovovaní rozsudku došlo k chybe v písaní, kedy absentoval rok vydania jedného z napadnutých rozhodnutí odporkyne. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajskom súde v Bratislave.

